

(Μέρος II)

**Πληροφορίες Έργου**

|  |  |
| --- | --- |
| **Όνομα Έργου** | **LIFE LOOP – Energy Communities – Local Ownership of Power** |
| **Συμφωνία Επιχορήγησης** | **101077085** |
| **Διάρκεια Έργου** | **2022-2025** |
| **Συντονιστής Έργουr** | **Energy Cities** |
| **Πακέτο Εργασίας**  **Παραδοτέο**  **Υπεύθυνος Εταίρος** | **Πακέτο Εργασίας 5**  **D5.2 Πακέτο Οδηγών και Υποδειγμάτων**  **ELECTRA Energy Cooperative** |

**Δήλωση Αποποίησης Ευθύνης**

Το παρόν υπόδειγμα προορίζεται **αποκλειστικά και μόνον ως εργαλείο καθοδήγησης.**

Η αποκλειστική ευθύνη για την παρούσα δημοσίευση βαρύνει τους συγγραφείς και αντανακλά μόνο την άποψη αυτών. Οι απόψεις που εκφράζονται δεν αντικατοπτρίζουν απαραίτητα αυτές της Ευρωπαϊκής Επιτροπής ή της CINEA. Ούτε η Ευρωπαϊκή Ένωση ούτε ο αρμόδιος φορέας χρηματοδότησης φέρουν ευθύνη ως προς τις πληροφορίες που παρουσιάζονται στο παρόν έγγραφο.

Η κοινοπραξία LIFE LOOP στο σύνολό της, καθώς και κάθε μεμονωμένος εταίρος, δεν παρέχει καμία εγγύηση ότι οι πληροφορίες που παρουσιάζονται στο παρόν έγγραφο είναι κατάλληλες για άμεση χρήση και δεν αναλαμβάνει καμία ευθύνη για οποιαδήποτε απώλεια ή ζημία που υποστεί οποιοδήποτε πρόσωπο και/ή οντότητα χρησιμοποιώντας αυτές τις πληροφορίες.

**Πίνακας περιεχομένων**

[Πώς να χρησιμοποιήσετε αυτό τον Οδηγό 0](#_Toc139011911)

[Μέρος II: Σχέδιο Συνεργασίας με τα Ενδιαφερόμενα Μέρη 1](#_Toc139011912)

[Επισκόπηση 1](#_Toc139011913)

[Χρονοδιάγραμμα 1](#_Toc139011914)

[Διάγραμμα 1: Χρονοδιάγραμμα — Διαδικασία 2](#_Toc139011915)

[Δύο Κατευθύνσεις Επικοινωνίας 2](#_Toc139011916)

[Διάγραμμα 2: Κατευθύνσεις Επικοινωνίας 3](#_Toc139011917)

[Συγκεκριμένοι Στόχοι 3](#_Toc139011918)

[Διάγραμμα 3: Πιθανοί Στόχοι του Σχεδίου Συνεργασίας 4](#_Toc139011919)

[Προσδιορισμός των Εργαλείων Συνεργασίας 4](#_Toc139011920)

[Διάγραμμα 4: Εργαλεία Συνεργασίας και Ενημέρωσης 5](#_Toc139011921)

[Διάγραμμα 5: Περιγραφή των επιλεγμένων εργαλείων εμπλοκής 6](#_Toc139011922)

[Προϋπολογισμός και Πόροι 6](#_Toc139011923)

[Πίνακας 1: Κατανομή του προϋπολογισμού και των πόρων ανά ενδιαφερόμενο μέρος 7](#_Toc139011924)

[Η Θεωρία στην Πράξη — Διαδικασία Εφαρμογής 7](#_Toc139011925)

[Πίνακας 2: Σχέδιο Συνεργασίας – Σύνοψη 9](#_Toc139011926)

[Παρακολούθηση και Αξιολόγηση 10](#_Toc139011927)

[Διάγραμμα 6: Σύνοψη των Βημάτων Παρακολούθησης και Αξιολόγησης 11](#_Toc139011928)

**Εισαγωγικές παρατηρήσεις**

Οι Ενεργειακές Κοινότητες **βασίζονται στους ανθρώπους τους** που διαμορφώνουν τις συνεργατικές τους σχέσεις με έναν κοινό στόχο. Ως εκ τούτου, το ποιος θα συμμετάσχει σε μια ενεργειακή κοινότητα είναι ζωτικής σημασίας για την επίτευξη του οράματός της. Ταυτόχρονα, οι Ενεργειακές Κοινότητες δρουν σε ένα κοινωνικό, οικονομικό και διοικητικό πλαίσιο αποτελούμενο από διάφορα μέρη που μπορούν είτε να είναι δυνητικά μέλη της είτε μέρη με τα οποία θα πρέπει να συνεργαστούν για την εκπλήρωση των στόχων τους.

Βασικό ενδιαφερόμενο μέρος είναι η **τοπική αυτοδιοίκηση**— ως το πλησιέστερο όργανο της εθνικής κυβέρνησης στους πολίτες— η οποία μπορεί να διαδραματίσει ουσιαστικό ρόλο στη στήριξη της ανάπτυξης Ενεργειακών Κοινοτήτων. Οι Δήμοι μπορούν να υποστηρίξουν ενεργά τη συμμετοχή των πολιτών στην ενεργειακή μετάβαση και να διασφαλίσουν, έτσι, ότι οι τοπικές τους κοινότητες οδεύουν προς ένα πιο βιώσιμο, χωρίς αποκλεισμούς δημοκρατικό ενεργειακό μέλλον. Συνεπώς, στον παρακάτω οδηγό γίνεται ειδική και εκτενής αναφορά στους Δήμους και το σημαντικό τους ρόλο.

Στόχος του παρόντος εγγράφου είναι να παράσχει στις Ενεργειακές Κοινότητες **μεθόδους για την ανάπτυξη συνεργασιών** με τα ενδιαφερόμενα μέρη, εσωτερικά και εξωτερικά της Ενεργειακής Κοινότητας, που έχουν τη δυνατότητα να επηρεάσουν την πορεία της Ενεργειακής Κοινότητας και της πρωτοβουλίας των πολιτών. Αφού εντοπιστούν και αναλυθούν από την Ενεργειακή Κοινότητα, ακολουθεί το στάδιο της δημιουργίας συνεργειών με τα ενδιαφερόμενα μέρη.

Ομολογουμένως, μια Ενεργειακή Κοινότητα **χρειάζεται συμμάχους** για να μπορέσει να υλοποιήσει το κοινό της όραμα. Ως εκ τούτου, η οικοδόμηση γεφυρών επικοινωνίας και συνεργασίας με εξωτερικούς εταίρους που δραστηριοποιούνται στον διοικητικό, τεχνικό, κοινωνικό, ακαδημαϊκό ή εμπορικό τομέα είναι σημαντική.

Επιπλέον, στόχος του παρόντος οδηγού είναι η παροχή ιδεών καθώς και να προσφέρει μια πιθανή δομή της διαδικασίας ανάπτυξης συνεργειών με τα ενδιαφερόμενα μέρη της Ενεργειακής Κοινότητας, με στόχο τη διευκόλυνση της δημοκρατικής ενεργειακής μετάβασης στην τοπική σας κοινότητα, και την προώθηση της **συμμετοχής σε αυτήν ανθρώπων όλων των φύλων επί ίσοις όροις.**

Ο παρόν οδηγός απευθύνεται σε πολίτες και Δήμους που ενδιαφέρονται να ιδρύσουν Ενεργειακή Κοινότητα. Προς αυτή την κατεύθυνση, θα υποθέσουμε ότι η Ενεργειακή Κοινότητα βρίσκεται σε πρώιμο στάδιο ανάπτυξης. Ωστόσο, είναι σημαντικό να σημειωθεί ότι οι δράσεις/βήματα που περιγράφονται σε αυτόν τον οδηγό είναι **δυναμικές,** οπότε θα ήταν χρήσιμο για εσάς να **επανεξετάζετε τακτικά** το σχέδιό σας.Με τον τρόπο αυτό, η Ενεργειακή Κοινότητα σας προσαρμόζεται στις μεταβαλλόμενες συνθήκες και μπορεί να συνεργαστεί αποτελεσματικά τόσο με τα υφιστάμενα όσο και με τα νέα ενδιαφερόμενα μέρη. Είναι επίσης σημαντικό να **προσαρμόσετε** το ακόλουθο σχέδιο **ώστε να ανταποκρίνεται** στις δικές σας ανάγκες και στο όραμα της Ενεργειακής σας Κοινότητας.

«Καθώς εξελίσσεται η Ενεργειακή σας Κοινότητα, εξελίσσεται και το Σχέδιο Συνεργασίας με τα Ενδιαφερόμενα Μέρη »

|  |
| --- |
| Πώς να χρησιμοποιήσετε αυτό τον Οδηγό  Το παρόν έγγραφο προορίζεται να χρησιμεύσει ως **οδηγός**. Οι αναγνώστες και οι χρήστες μπορούν να **προσαρμόσουν** την ακόλουθη διαδικασία ανάπτυξης συνεργειών και συνεργασιών των ενδιαφερόμενων μερών **στις ειδικές ανάγκες και την κατάσταση της Ενεργειακής Κοινότητας τους**.  Όσον αφορά τη δημιουργία συνεργασιών με τα ενδιαφερόμενα μέρη, παρέχονται κυρίως γραφήματα, πίνακες και οι εξηγήσεις τους για να διευκολυνθεί ο προσδιορισμός και η διαχείριση των μεθόδων και των εργαλείων συνεργασίας. Με βάση αυτά, μπορείτε να σχεδιάσετε το **δικό σας σχέδιο συνεργασίας με τα ενδιαφερόμενα μέρη.**  **Σας προτείνουμε**, πριν προχωρήσετε στο σχέδιο συνεργασίας με τα ενδιαφερόμενα μέρη, να ολοκληρώσετε πρώτα τη διαδικασία εντοπισμού και ανάλυσης των ενδιαφερόμενων μερών μέσω της διαδικασίας χαρτογράφησης.    Η χαρτογράφηση των ενδιαφερόμενων μερών παρατίθεται στο **μέρος Ι** του οδηγού για τη χαρτογράφηση και το σχέδιο συνεργασίας με τα ενδιαφερόμενα μέρη. |

Μέρος II: Σχέδιο Συνεργασίας με τα Ενδιαφερόμενα Μέρη

Επισκόπηση

Το δεύτερο μέρος του παρόντος οδηγού επικεντρώνεται στη **συνεργασία με τα εντοπισμένα ενδιαφερόμενα μέρη της τοπικής σας κοινότητας**. Το σχέδιο συνεργασίας αποτελεί κρίσιμο σημείο κάθε κοινοτικού ενεργειακού έργου, καθώς συμβάλλει στη διασφάλιση της αποτελεσματικής επικοινωνίας με τα ενδιαφερόμενα μέρη καθώς και στη συμμετοχή αυτών στο εγχείρημά σας. Ειδικότερα, κάποια από τα **βασικά οφέλη** αυτής της διαδικασίας είναι:

* **Δημιουργία Συνεργασιών**: Η δημιουργία συνεργασιών αποτελεί σημαντικό πυλώνα στήριξης μιας Ενεργειακής Κοινότητας. Μέσω συνεργειών με τα ενδιαφερόμενα μέρη που ενδιαφέρονται για το έργο της, η Ενεργειακή Κοινότητα μπορεί να αποκτήσει πρόσβαση σε πόρους, και να δημιουργήσει ένα υποστηρικτικό εξωτερικό περιβάλλον για το κοινοτικό ενεργειακό της έργο, μεταξύ άλλων.
* **Διαχείριση Προσδοκιών:** Εξασφαλίζοντας ότι τα ενδιαφερόμενα μέρη είναι ενημερωμένα για την πορεία της Ενεργειακής Κοινότητας και για το τι αναμένεται σε κάθε στάδιο του έργου της, διευκολύνεται, έτσι, και η καλύτερη ευθυγράμμιση των στόχων του έργου με τις προσδοκίες και τις ανάγκες των ενδιαφερόμενων μερών που εμπλέκονται πιο άμεσα στα έργα της κοινότητας.
* **Μειωμένοι Κίνδυνος και Συγκρούσεις:** Το σχέδιο συνεργασίας με τα ενδιαφερόμενα μέρη επιτρέπει, ακόμη, την πρόληψη κινδύνων και συγκρούσεων. Αναγνωρίζοντας τους πιθανούς κινδύνους και τις συγκρούσεις, μπορείτε να αναπτύξετε στρατηγικές για να ελαχιστοποιήσετε τον αντίκτυπό τους στο κοινοτικό ενεργειακό σας έργο, ή ακόμη και να τους αποφύγετε.
* **Ενίσχυση της Εμπιστοσύνης:** Δημιουργούνται πιο άμεσες και πιο στενές σχέσεις συνεργασίας μεταξύ της Ενεργειακής Κοινότητας και των ενδιαφερόμενων μερών.
* **Βελτίωση της διαδικασίας Λήψης Αποφάσεων:** Γνωρίζοντας τις ανάγκες των ενδιαφερόμενων μερών, μπορείτε να καθορίσετε τα επόμενα βήματα με μεγαλύτερη ακρίβεια και ευκολία.

Συνολικά, το σχέδιο συνεργασίας θα πρέπει να περιγράφει **τους σχετικούς στόχους** της Ενεργειακής Κοινότητας, καθώς και τις **στρατηγικές και τα εργαλεία επικοινωνίας** με τα μέρη.

Χρονοδιάγραμμα

Το χρονοδιάγραμμα του σχεδίου συνεργασίας με τα ενδιαφερόμενα μέρη περιλαμβάνει κατά κανόνα τα ακόλουθα στάδια:

* **Σχεδιασμός:** Το στάδιο αυτό περιλαμβάνει τον εντοπισμό των ενδιαφερόμενων μερών, τον καθορισμό του ρόλου τους ανάλογα με τις ανάγκες και τους στόχους του συγκεκριμένου κοινοτικού ενεργειακού έργου, καθώς και τις δυνατότητες συνεργασίας.
* **Υλοποίηση**: Η υλοποίηση περιλαμβάνει την εφαρμογή στην πράξη του σχεδίου συνεργασίας.
* **Παρακολούθηση και Αξιολόγηση:** Το τελευταίο στάδιο περιλαμβάνει την παρακολούθηση του σχεδίου συνεργασίας, την αξιολόγηση της αποτελεσματικότητάς του, καθώς και τον προσδιορισμό των σημείων που επιδέχονται βελτίωση.

Υπογραμμίζεται ότι οι δράσεις δημιουργίας συνεργασιών θα πρέπει να συνεχίζονται καθ’ όλη την πορεία της Ενεργειακής Κοινότητας, καθώς και να **επανεξετάζονται τακτικά και να προσαρμόζονται ανάλογα** όταν απαιτείται. Με τον τρόπο αυτό διασφαλίζεται ότι τα ενδιαφερόμενα μέρη συμμετέχουν ουσιαστικά στο έργο σας και ενημερώνονται, ενώ ακόμη οι ανησυχίες και τα ζητήματα αντιμετωπίζονται εγκαίρως.

### Διάγραμμα 1: Χρονοδιάγραμμα — Διαδικασία

Δύο Κατευθύνσεις Επικοινωνίας

Μια Ενεργειακή Κοινότητα διαφέρει από τις συμβατικές επιχειρήσεις και στην προσέγγισή προώθησής των έργων και των υπηρεσιών της. Η Ενεργειακή Κοινότητα το πράττει προς δύο κατευθύνσεις. Η πρώτη απευθύνεται στα **μέλη** της, ενώ η δεύτερη κατεύθυνση στοχεύει σε **εξωτερικά ενδιαφερόμενα μέρη,** όπως νέα μέλη, εταίρους, άλλες Ενεργειακές Κοινότητες, οργανισμούς, θεσμικά όργανα και νομικά πρόσωπα.

Ειδικότερα, σύμφωνα με τη Διεθνή Συνεταιριστική Συμμαχία (ICA), οι συνεταιρισμοί θα πρέπει να προωθούν το **συνεργατικό τους μήνυμα** και να διαφυλάσσουν τη **συλλογική τους ταυτότητα**. Η ταυτότητα απαντά στο πώς αυτοπροσδιορίζεται η ίδια η Ενεργειακή Κοινότητα, βάσει του κοινού οράματος που έχουν θέσει τα μέλη της. Από την άλλη πλευρά, το μήνυμα είναι ο τρόπος με τον οποίο το εξωτερικό οικοσύστημα φορέων αντιλαμβάνεται την Ενεργειακή Κοινότητα και το έργο της.

### Διάγραμμα 2: Κατευθύνσεις Επικοινωνίας

Μήνυμα

Ταυτότητα

Συγκεκριμένοι Στόχοι

Οι στόχοι του σχεδίου συνεργασίας με τα ενδιαφερόμενα μέρη μπορεί να περιλαμβάνουν:

* **Δημιουργία Συνεργειών, καθώς και ενός πλαισίου** που υποστηρίζει την ανάπτυξη της Ενεργειακής Κοινότητας.
* **Κατανόηση των αναγκών** των μελών της Ενεργειακής Κοινότητας, καθώς αυτών του ευρύτερου πληθυσμού της περιοχής.
* **Εντοπισμός και αντιμετώπιση ανησυχιών ή ζητημάτων** που ενδέχεται να προκύψουν κατά την πορεία ανάπτυξης της Ενεργειακής Κοινότητας. Η ανταλλαγή πληροφοριών και η άμεση και συχνή επικοινωνία με το εξωτερικό περιβάλλον της Ενεργειακής Κοινότητας αλλά και με τα ίδια τα μέλη της, μπορούν να συμβάλουν στην επίλυση των προβληματισμών και στην οικοδόμηση μιας σταθερής σχέσης εμπιστοσύνης.
* **Ευαισθητοποίηση του τοπικού πληθυσμού** για τα ζητήματα της ενεργειακής ένδειας, της προστασίας του τοπικού περιβάλλοντος, και της σημασίας της ενεργούς συμμετοχής στην ενεργειακή μετάβαση.

### Διάγραμμα 3: Πιθανοί Στόχοι του Σχεδίου Συνεργασίας

Προσδιορισμός των Εργαλείων Συνεργασίας

Τα εργαλεία συνεργασίας είναι μέθοδοι και στρατηγικές που μπορούν να χρησιμοποιήσουν οι Ενεργειακές Κοινότητες για να συνεργαστούν με τα ενδιαφερόμενα μέρη τους. Τα εργαλεία αυτά μπορούν να περιλαμβάνουν:

* **Έρευνες:** Όπως, για παράδειγμα, η αποστολή ερωτηματολογίων προκειμένου να συγκεντρώσουμε τα σχόλια, τις ανησυχίες και τις απόψεις σχετικά με το έργο της Ενεργειακής Κοινότητας.
* **Ομάδες εστίασης:** Μια συζήτηση με συγκεκριμένη ομάδα ενδιαφερόμενων μερών που καλούνται να μοιραστούν τις σκέψεις και τις απόψεις τους για ένα συγκεκριμένο θέμα/έργο.
* **Συνελεύσεις Πολιτών:** Αποτελούν δημόσιες και ανοιχτές συναντήσεις όπου εκπρόσωποι της Ενεργειακής Κοινότητας ενημερώνουν, απαντούν σε ερωτήσεις και λαμβάνουν προτάσεις.
* **Μέσα κοινωνικής δικτύωσης**: Οι πλατφόρμες κοινωνικής δικτύωσης, όπως το Twitter, το Facebook και το LinkedIn, χρησιμεύουν ως κανάλια επικοινωνίας με τα ενδιαφερόμενα μέρη, και επιτρέπουν την συχνή ενημέρωσή τους για τις δράσεις της Ενεργειακής Κοινότητας.
* **Διαδικτυακά σεμινάρια και εργαστήρια**: Τα διαδικτυακά σεμινάρια και τα δια ζώσης εργαστήρια αποτελούν βασικό εργαλείο ενημέρωσης και εκπαίδευσης των ενδιαφερόμενων μερών σε συγκεκριμένα θέματα.
* **Ενημερωτικά δελτία:** Τακτική δημοσίευση της Ενεργειακής Κοινότητας για την ενημέρωση των ενδιαφερομένων μερών σχετικά με τα τελευταία νέα, την πρόοδο και τις προσεχείς εκδηλώσεις και έργα.
* **Δια ζώσης συναντήσεις:** Οι δια ζώσης συναντήσεις παρέχουν την ευκαιρία άμεσης αλληλεπίδρασης μεταξύ της Ενεργειακής Κοινότητας και των ενδιαφερόμενων μερών, καλλιεργώντας προσωπικές σχέσεις αλλά και πιο ουσιαστικές συζητήσεις.

Τα παραπάνω αποτελούν μερικά παραδείγματα μεθόδων συνεργασίας και ενημέρωσης που μπορούν να χρησιμοποιήσουν οι Ενεργειακές Κοινότητες. Η **επιλογή** των εργαλείων θα εξαρτηθεί από τους στόχους, τους πόρους και τις προτιμήσεις των ενδιαφερόμενων μερών της Ενεργειακής Κοινότητας.

### Διάγραμμα 4: Εργαλεία Συνεργασίας και Ενημέρωσης

Για να διασφαλιστεί η **αποτελεσματικότητα της επικοινωνιακής στρατηγικής**, είναι απαραίτητο να διατεθεί επαρκής χρόνος για την επιλογή των κατάλληλων εργαλείων συμμετοχής και συνεργασίας, καθώς και να γίνει μια αναλυτική περιγραφή του τρόπου αξιοποίησης κάθε εργαλείου σε συνάρτηση με τους επιδιωκόμενους στόχους. Αυτό περιλαμβάνει τον προσδιορισμό των ενδιαφερόμενων μερών, των στόχων, της τοποθεσίας και της συχνότητας των δραστηριοτήτων συμμετοχής, καθώς και του υπεύθυνου για την υλοποίηση μέλους ή ομάδας εντός της Ενεργειακής Κοινότητας.

### Διάγραμμα 5: Περιγραφή των επιλεγμένων εργαλείων εμπλοκής

Προϋπολογισμός και Πόροι

Οι δράσεις δημιουργίας συνεργειών με τα ενδιαφερόμενα μέρη απαιτούν πόρους και χρόνο για να διασφαλιστεί η **αποδοτικότητα και η αποτελεσματικότητά τους.** Οι απαιτούμενοι πόροι για τις δραστηριότητες αυτές θα καθοριστούν από ποικίλους παράγοντες, όπως το εύρος και η κλίμακα του έργου στο πλαίσιο του οποίου επιδιώκονται οι συνεργασίες, καθώς και ο αριθμός και ο τύπος των ενδιαφερόμενων μερών, μεταξύ άλλων.

Ορισμένοι παράγοντες διαμόρφωσης του προϋπολογισμού και καθορισμού των απαραίτητων πόρων για τις δράσεις είναι:

* **Ανθρώπινο δυναμικό**: Ο σχεδιασμός, η υλοποίηση και η παρακολούθηση των δράσεων απαιτούν ανθρώπους που έχουν κάποια εξοικείωση με αυτές τις διαδικασίες. Η αρμοδιότητα αυτή μπορεί να ανατεθεί σε ομάδα εντός της Ενεργειακής Κοινότητας.
* **Εργαλεία και Τεχνολογία:** Για τη συχνή συμμετοχή των ενδιαφερόμενων μερών με την Ενεργειακή Κοινότητα χρειάζονται εργαλεία και κανάλια επικοινωνίας, όπως έρευνες, δημιουργία ομάδων εστίασης και χρήση μέσων κοινωνικής δικτύωσης. Αυτά τα εργαλεία ενδέχεται να προϋποθέτουν μια αρχική επένδυση καθώς και συνεχή συντήρηση.
* **Εξοπλισμός**: Όπως παραγωγή υλικού, ενημερωτικά φυλλάδια, εκθέσεις και παρουσιάσεις. Αυτά τα υλικά μπορεί να έχουν κόστος για το σχεδιασμό και την παραγωγή τους.
* **Ταξίδια και Διαμονή:** Ανάλογα με τη φύση των δράσεων, τα μέλη ή τα ενδιαφερόμενα μέρη ενδέχεται να χρειαστεί να ταξιδέψουν για να παρακολουθήσουν και να παρευρεθούν σε συνεδριάσεις, εργαστήρια και εκδηλώσεις.
* **Χώρος και Διατροφή**: Ανάλογα με την κλίμακα και το στόχο των δραστηριοτήτων, μπορεί να χρειαστεί κατάλληλος χώρος για συνεδριάσεις, εργαστήρια και εκδηλώσεις. Αυτό μπορεί επίσης να περιλαμβάνει την κάλυψη του κόστους διατροφής.
* **Ταμεία έκτακτης ανάγκης:** Είναι σημαντικό να διατεθεί ο προϋπολογισμός για απρόβλεπτες περιστάσεις που ενδέχεται να προκύψουν κατά τη διάρκεια των δράσεων συνεργασίας με τα ενδιαφερόμενα μέρη.

Στο παρακάτω πίνακα παρουσιάζεται ένα παράδειγμα καταγραφής του προϋπολογισμού και των πόρων που απαιτούνται για την υλοποίηση των δράσεων δημιουργίας συνεργειών με τα ενδιαφερόμενα μέρη.

Πίνακας 1: Κατανομή του προϋπολογισμού και των πόρων ανά ενδιαφερόμενο μέρος

|  |  |  |  |
| --- | --- | --- | --- |
|  | Ενδιαφερόμενα Μέρος | Ενδιαφερόμενα  Μέρος | Ενδιαφερόμενα  Μέρος |
| Υπεύθυνο  Μέλος |  |  |  |
| Έργο - Αντικείμενο έργου |  |  |  |
| Εργαλείο Συνεργασίας – Συμμετοχής |  |  |  |
| Εξοπλισμός, Απαραίτητη Τεχνολογία, Χώρος |  |  |  |
| Ταξίδι-Διαμονή |  |  |  |
| Ταμείο Έκτακτης Ανάγκης |  |  |  |

Η Θεωρία στην Πράξη — Διαδικασία Εφαρμογής

Ο παρακάτω πίνακας παρουσιάζει συνοπτικά όλες τις πληροφορίες που συλλέχθηκαν στα προηγούμενα βήματα, περιγράφοντας την επικοινωνιακή στρατηγική για κάθε ενδιαφερόμενο μέρος. Αυτές οι πληροφορίες θα καθοδηγήσουν τη διαδικασία υλοποίησης των δράσεων συνεργασίας με τα ενδιαφερόμενα μέρη. Είναι σημαντικό να θυμόμαστε ότι το σχέδιο συνεργασίας είναι μια **δυναμική διαδικασία** που θα εξελιχθεί παράλληλα με την Ενεργειακή Κοινότητα. Ως εκ τούτου, συνιστάται να **επανεξετάζετε και να επικαιροποιείτε τακτικά** το σχέδιο, ώστε να διασφαλίζεται η συνάφεια και η αποτελεσματικότητά του, λαμβάνοντας υπόψη τις εκάστοτε ανάγκες σας.

Οι πληροφορίες που περιλαμβάνονται στον πίνακα **περιγράφουν την επικοινωνιακή προσέγγιση** για κάθε ενδιαφερόμενο μέρος που έχουμε εντοπίσει. Συγκεκριμένα:

* **Όνομα του ενδιαφερόμενου**: Μπορείτε να δώσετε προτεραιότητα στα ενδιαφερόμενα μέρη με βάση το επίπεδο επιρροής και το ενδιαφέρον τους για το συγκεκριμένο έργο της Ενεργειακής Κοινότητας.
* **Κύρια επαφή**: Συμπληρώστε τα στοιχεία επαφής του προσώπου με το οποίο θα επικοινωνείτε.
* **Τομείς επιρροής/ενδιαφέροντος**: Προσδιορισμός των σημείων επιρροής και ενδιαφέροντος των ενδιαφερόμενων μερών σε σχέση με το συγκεκριμένο κοινοτικό έργο. Συγκεκριμένα, οι τομείς επιρροής αφορούν τους τρόπους με τους οποίους μπορούν να επηρεάσουν άμεσα ή έμμεσα το σχέδιό σας, καθώς και τους τομείς ενδιαφέροντος, οι οποίοι αντικατοπτρίζουν τα κίνητρα ή τις ανησυχίες τους·σε σχέση με το έργο σας.
* **Βασικό μήνυμα-στόχος:** Επικοινωνία και προβολή συγκεκριμένων μηνυμάτων προς τα προσδιορισθέντα ενδιαφερόμενα μέρη, ώστε να διασφαλιστεί η αποτελεσματική συμμετοχή τους και η ουσιαστική συνεργασία τους με την Ενεργειακή Κοινότητα.
* Εργαλεία **συμμετοχής:** Επιλογή κατάλληλων μεθόδων συμμετοχής με βάση τις προτιμήσεις των ενδιαφερόμενων μερών και τα χαρακτηριστικά του έργου.
* **Πιθανοί κίνδυνοι:** Αναγνώριση των κινδύνων που συνδέονται με τη συνεργασία και επικοινωνία με κάθε ενδιαφερόμενο μέρος, όπως παρεξηγήσεις, αντίσταση στην αλλαγή, έλλειψη εμπιστοσύνης, αρνητική δημοσιότητα. Η σαφής, συνοπτική, έγκαιρη και διαφανής επικοινωνία μπορεί να συμβάλει στον μετριασμό αυτών των κινδύνων·
* **Στρατηγική μετριασμού και αποφυγής:** Ανάπτυξη στρατηγικών για την άμεση αντιμετώπιση των πιθανών κινδύνων που συνδέονται με κάθε ενδιαφερόμενο μέρος. Αυτό μπορεί να περιλαμβάνει την ικανότητα ανταπόκρισης, την αναζήτηση ανατροφοδότησης, την έγκαιρη και συχνή επικοινωνία, καθώς και την τακτική επανεξέταση και επικαιροποίηση του σχεδίου συνεργασίας.
* **Συχνότητα:** Αποφασίστε ποια είναι η κατάλληλη συχνότητα επαφής με κάθε ενδιαφερόμενο μέλος, με βάση τον στόχο και παράγοντες του έργου, όπως το πεδίο εφαρμογής, η διάρκεια και η πολυπλοκότητά του.

### Πίνακας 2: Σχέδιο Συνεργασίας – Σύνοψη

|  |  |  |  |  |  |  |  |
| --- | --- | --- | --- | --- | --- | --- | --- |
| Ενδιαφερόμενα  μέρη | Κύρια επαφή | Τομείς επιρροής/  ενδιαφέροντος | Βασικό μήνυμα  Στόχος | Εργαλεία Συμμετοχής | Πιθανοί κίνδυνοι | Στρατηγική Αντιμετώπισης Κινδύνων | Συχνότητα |
| Μέλη |  |  |  |  |  |  |  |
| Δήμοι |  |  |  |  |  |  |  |
| Θεσμικά όργανα/  Οργανισμοί |  |  |  |  |  |  |  |
| Πολίτες-Δυνητικά Μέλη |  |  |  |  |  |  |  |
| Τοπικές  επιχειρήσεις — Δυνητικά Μέλη |  |  |  |  |  |  |  |
| Περιφέρεια  και Εθνική Κυβέρνηση |  |  |  |  |  |  |  |
| Χρηματοπιστωτικά Ιδρύματα |  |  |  |  |  |  |  |
| Διαχειριστής  Δικτύου |  |  |  |  |  |  |  |
| Προμηθευτές ενέργειας |  |  |  |  |  |  |  |
| Δίκτυο  Ενεργειακών Κοινοτήτων |  |  |  |  |  |  |  |
| Άλλα |  |  |  |  |  |  |  |

Παρακολούθηση και Αξιολόγηση

Η διαδικασία παρακολούθησης και αξιολόγησης ενός σχεδίου συνεργασίας περιλαμβάνει τη **συστηματική παρακολούθηση και αξιολόγηση** της αποτελεσματικότητας του σχεδίου, τον εντοπισμό ζητημάτων ή προκλήσεων και την πραγματοποίηση των αναγκαίων προσαρμογών για τη βελτίωση των αποτελεσμάτων. Αυτή η διαδικασία περιλαμβάνει συνήθως τα ακόλουθα βήματα:

* **Ανάπτυξη σχεδίου παρακολούθησης και αξιολόγησης:** Προσδιορισμός των μεθόδων συλλογής δεδομένων, των εργαλείων και της συχνότητας των δραστηριοτήτων παρακολούθησης και αξιολόγησης. Αυτή η διαδικασία μπορεί να περιλαμβάνει έρευνες, ομάδες εστίασης με ενδιαφερόμενα μέρη, καθώς και χρήση κάποιων επιλεγμένων δεικτών, όπως τα ποσοστά συμμετοχής σε συνεδριάσεις. Επιπλέον, η ενσωμάτωση μηχανισμών ανατροφοδότησης που θα επιτρέπουν στα ενδιαφερόμενα μέρη να προσφέρουν συμβουλές και προτάσεις θα ήταν εξαιρετικά χρήσιμη.
* **Ορισμός των στόχων και των δεικτών**: Είναι σημαντικό να θέσετε σαφείς στόχους για το σχέδιο συνεργασίας καθώς και κατάλληλους δείκτες για την παρακολούθηση της πορείας προς την επίτευξη των στόχων αυτών. Για παράδειγμα, εάν ο στόχος είναι η αύξηση της συμμετοχής των ενδιαφερόμενων μερών στην Ενεργειακή Κοινότητα, ένας δείκτης θα μπορούσε να είναι ο αριθμός των ενημερωμένων ατόμων.
* **Εφαρμογή του σχεδίου**: Συλλέξτε δεδομένα και παρακολουθείστε τακτικά την πρόοδο προς την εκπλήρωση των στόχων σας. Αυτό περιλαμβάνει την ανάλυση των δεδομένων, τον εντοπισμό ελλείψεων και τομέων που επιδέχονται βελτίωση, καθώς και την πραγματοποίηση των αναγκαίων προσαρμογών.
* **Αναφορά και επικοινωνία των ευρημάτων**: Επικοινωνήστε τα αποτελέσματα της διαδικασίας παρακολούθησης και αξιολόγησης. Αυτό περιλαμβάνει την προβολή των επιτυχιών, τον εντοπισμό τομέων που επιδέχονται βελτίωση και τη συλλογική λήψη αποφάσεων σχετικά με τις απαραίτητες αλλαγές στο σχέδιο συνεργασίας.
* **Χρήση των ευρημάτων για τη βελτίωση των μελλοντικών δράσεων συνεργασίας:** Αξιοποιείστε τα ευρήματα από τη διαδικασία παρακολούθησης και αξιολόγησης για να ενημερώσετε και να τροποποιήσετε κατάλληλα τις μελλοντικές δράσεις συνεργασίας. Αυτή η διαδικασία μπορεί να περιλαμβάνει την ενημέρωση του μηνύματος, των εργαλείων συμμετοχής και των δεικτών παρακολούθησης.

Το παρακάτω γράφημα συνοψίζει τα προαναφερθέντα βήματα, τα οποία μπορείτε να προσαρμόσετε ώστε να ευθυγραμμιστούν με τις ανάγκες και την οργανωτική δομή της Ενεργειακής σας Κοινότητας.

Διάγραμμα 6: Σύνοψη των Βημάτων Παρακολούθησης και Αξιολόγησης

Η **χαρτογράφηση των ενδιαφερόμενων μερών** βρίσκεται στο **Μέρος Ι** του οδηγού.



*Μπορείτε να συνεχίσετε την αναζήτησή σας για περισσότερους οδηγούς και υποδείγματα εξερευνώντας τους διαθέσιμους πόρους* [*εδώ*](https://energy-cities.eu/project/lifeloop-resources/)*!*

***«Ήρθε η ώρα να εντάξουμε περισσότερους Δήμους, πολίτες και μικρο-μεσαίες επιχειρήσεις στην ενεργειακή μετάβαση!»***

***Επισκεφθείτε μας*** [*εδώ*](https://energy-cities.eu/project/lifeloop/)***!***